AIŠKINAMASIS RAŠTAS

Dėl bešeimininkio turto perėmimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės (toliau Savivaldybės) teritorijoje yra daugiau kaip 200 apleistų, neregistruotų, griūvančių statinių liekanų, pusė jų yra laisvoje valstybinėje žemėje. Dalis šių statinių, tarp jų ir šiame Savivaldybės tarybos sprendime minimas administracinis pastatas, kelia pavojų dėl galimų griūčių ir aplinkos taršos. Visi statiniai yra vizualinės taršos objektai. Teisės aktuose numatyta tvarka suteikia galimybę Savivaldybei perimti statinius (jų liekanas), teismo pripažintus bešeimininkiu turtu, ir juos nugriauti, panaudojant Europos Sąjungos struktūrinių fondų lėšas. Pastatai turi atitikti finansavimo projektuose nurodytus kriterijus. Nekintanti privaloma sąlyga: statiniai neturi stovėti žemės sklypuose, kurių nuosavybės teisės įregistruotos fizinių ir juridinių asmenų vardu, arba su šiais asmenimis yra sudarytos žemės sklypų nuomos sutartys.

Parengto sprendimo projekto tikslas – perimti bešeimininkį turtą: Molėtų rajono savivaldybėje, Balninkų seniūnijoje, Dapkūniškių kaime, Dvaro g. 5, esančio statinio -administracinio pastato, buvusių Dapkūniškių kultūros namų, 94/100 dalį Molėtų rajono savivaldybės nuosavybėn ir perduoti Molėtų rajono savivaldybės administracijai patikėjimo teise valdyti, naudoti ir disponuoti juo.

**2. Šiuo metu esantis teisinis reglamentavimas**

Lietuvos Respublikos civilinio kodekso 4.58 straipsnio 1 dalis;

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 7 punktas, 12 straipsnio 1 ir 2 dalys;

Bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių, patvirtintų Lietuvos Respublikos Vyriausybės 2004 m. gegužės 26 d. nutarimu Nr. 634 ,,Dėl bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo“ 3.2 papunktis;

Utenos apylinkės teismo sprendimas civilinėje byloje 2019 m. birželio 19 d. Nr. Nr. e2YT-2706-228/2019.

**3. Galimos teigiamos ir neigiamos pasekmės priėmus siūlomą tarybos sprendimo projektą**

**Teigiamos pasekmės** – Savivaldybė, valdydama bešeimininkius statinius (statinių liekanas), galės pasirengti jų nugriovimui.

**Neigiamų pasekmių** nenumatoma.

**4. Priemonės sprendimui įgyvendinti**

Molėtų rajono savivaldybės tarybos sprendimo priėmimas. Teisės akto vykdymas**.**

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nenumatoma.

**6.Vykdytojai, įvykdymo terminai**

Molėtų rajono savivaldybės administracija.